text: Over 800 skolebørn sang salmer
  06 marts 2012 kl. 12.08
  Flere end otte hundrede skoleelever fik sig i dag en stor oplevelse, da de fyldte Kristkirken i Kolding med salmesang.
  Det er et særligt samarbejde mellem kirker og skoler i Kolding, der nu for fjerde år i træk fører til et stort salmeprojekt.
  Meningen er at lære eleverne de gode gamle danske salmer bedre at kende og styrke forholdet mellem skolen og folkekirken. Temaet i årets salmer er ensomhed og fællesskab.
  